אסף חנוכה

אסף חנוכה (נולד ב-16 בינואר 1974) הוא קומיקסאי וקריקטוריסט ישראלי, זוכה פרס אייזנר (2016) ופרס דוש לקריקטורה (2019). חנוכה החל את הקריירה שלו כקומיקסאי בזמן שירותו הצבאי, במהלכו אייר וכתב קומיקס עבור העיתון הצה"לי "במחנה". בחלק מן הסיפורים שפורסמו על ידו ועסקו בחיי הצבא הוא שיתף פעולה עם הסופר אתגר קרת. לאחר שחרורו מצה"ל נסע לצרפת, שם למד בבית ספר לאמנות על שם אמיל קוהל בליון. בזמן שהותו בצרפת הוא שיתף פעולה עם הסופר הצרפתי דידייה דֶנַנְקְס (Didier Daeninckx) ואייר שני ספרי קומיקס: "כרטיס צהוב" (2004) ("!Carton jaune") העוסק בכדורגל הצרפתי של שנות השלושים, ו"הסגת גבול" (2005) ("Hors limites") העוסק בחיי הצעירים בפרוורי פריז. עם חזרתו לארץ הוא חזר לשתף פעולה עם אתגר קרת, והשניים הוציאו ביחד שני ספרים: "סמטאות הזעם" בשנת 1997, ו-"פיצריה קמיקזה", שהוא עיבוד לספרו של קרת "הקייטנה של קנלר", בשנת 2004. פיצריה קמיקזה זכתה לשבחי הביקורות ובשנת 2007 הייתה מועמדת לפרס אייזנר בקטגוריית "הקומיקס הבינלאומי הטוב ביותר". טור הקומיקס שלו "הריאליסט" מתפרסם במוסף "כלכליסט" והוא זכה בפרס איגוד המאיירים האמריקני. חנוכה שיתף פעולה גם עם אחיו התאום תומר חנוכה. השניים כתבו ואיירו את החוברת "בייפולר" (Bipolar), שיצאה לאור על ידי הוצאת קומיקס אלטרנטיבית בארצות הברית, זכתה לתשבחות הביקורת והייתה מועמדת למספר פרסים. חנוכה נטל חלק בעבודות האנימציה לסרט הישראלי עטור-הפרסים "ואלס עם באשיר" שיצא לאקרנים בשנת 2008. בנוסף לעבודתו כאמן קומיקס, חנוכה הוא גם קריקטוריסט. עבודתו פורסמה בעיתונים אמריקאים כגון "הניו יורק טיימס", "וול סטריט ג'ורנל", "טיים מגזין" ו"רולינג סטון". אסף מתגורר בתל אביב עם אשתו, המאיירת הילית שפר. לזוג שני ילדים, המרבים להופיע כמוטיב חוזר במדור "הריאליסט" (בבחינת ילדים נמרצים המביסים את הדור של הוריו המותשים). Bipolar (עם תומר חנוכה ואתגר קרת), שנת 2002, הוצאת Alternative Comics The Divine(אנ') (עם תומר חנוכה ובועז לביא), שנת 2015, הוצאת First Second Books ו-Dargaud The Realist (אוסף המדורים מכלכליסט), שנת 2015, הוצאת Archaia הריאליסט: האסטרונאוט המזרחי הראשון, שנת 2021, הוצאת פרדס Sono ancora vivo [אני עדיין בחיים], נכתב על ידי רוברטו סביאנו ,2021 הוצאת Bao Publishing ספרו "The Divine" אותו כתב עם אחיו תומר והבמאי בועז לביא, מתאר את האחים הילדים שהנהיגו מרד צבאי במדינה דרום מזרח אסייתית. הספר זכה בשנת 2016 ב"פרס המנגה הבינלאומי התשיעי" הניתן על ידי משרד החוץ היפני.. ספרו "הריאליסט" זכה בפרס אייזנר בקטגוריית "מהדורה אמריקאית ליצירה בינלאומית". מדיה וקבצים בנושא אסף חנוכה בוויקישיתוף אתר האינטרנט הרשמי של אסף חנוכה אסף חנוכה, במסד הנתונים הקולנועיים IMDb (באנגלית) אסף חנוכה, באתר "אידיבי", מאגר הידע העברי לקולנוע ישראלי ועולמי אסף חנוכה, באתר ספר הקולנוע הישראלי אסף חנוכה, דף שער בספרייה הלאומית אסף חנוכה, בלקסיקון הספרות העברית החדשה ארי ליבסקר, "קומיקס? אלה החיים שלי", באתר כלכליסט, 1 בדצמבר 2010 שני גורקביץ'‏, "היצירה מתחילה כשהחיקוי נגמר": ריאיון עם הקומיקסאי אסף חנוכה, באתר וואלה, 15 במאי 2011 אסף חנוכה, האח הטוב, באתר כלכליסט, 1 בדצמבר 2011 אסף חנוכה, תאומים בעורף האויב, באתר כלכליסט, 26 בפברואר 2015 נירית אנדרמן, למה הרומן הגרפי הישראלי שקיבל ביקורות מהללות בחו"ל לא מתפרסם בעברית, באתר הארץ, 14 ביוני 2015 נירית אנדרמן, הצלחה בארה"ב לרומן הגרפי "The Divine" של בועז לביא, אסף חנוכה ותומר חנוכה, באתר הארץ, 25 ביולי 2015 ריאליסט, באתר העין השביעית, 2 באוגוסט 2016 נירית אנדרמן, כשגיבור-על נדרש להחליף חיתולים, באתר הארץ, 11 באוגוסט 2016 נירית אנדרמן, אסף חנוכה קיבל הצעה שאי אפשר לסרב לה, באתר הארץ, 17 ביוני 2017 עודד בן יהודה, אסף חנוכה ינהל תקשורת חזותית בשנקר: "להכיר מסורת כדי לשנות", באתר Xnet‏, 15 בספטמבר 2020 נירית אנדרמן, אסף חנוכה: "אני באמת רוצה למות בשביל ספר קומיקס?", באתר הארץ, 30 ביוני 2022 Announcement of Winners of the Ninth International MANGA Award